[{"text_idx": "#000005", "text": "Ar gyfer staff ar y cyflogau isaf (bandiau 1 i 4), sef bron i hanner gweithlu\u2019r Agenda ar gyfer Newid, bydd hyn ar gyfartaledd yn cyfateb i gynnydd cyflog o 7.5% ar raddfeydd cyflog."}, {"text_idx": "#000006", "text": "Bellach, \u00a320,758 fydd cyflog cychwynnol y swyddi sy\u2019n talu\u2019r cyflogau isaf, yn band 1 a gwaelod band 2, yn GIG Cymru. Mae hyn yn cyfateb i gynnydd cyflog o 10.8% yn y flwyddyn ariannol hon ar gyfer y band hwn ac fe fyddai\u2019n golygu mai Cymru yw\u2019r wlad sy\u2019n talu\u2019r cyflogau uchaf yn y DU i\u2019r staff yn y bandiau isaf yn y GIG."}, {"text_idx": "#000007", "text": "Ar gyfer staff ar frig band 6 ac ym mand 7, ychwanegir at y taliad o \u00a31,400 fel y bydd yn cyfateb i gynnydd cyflog o 4%."}, {"text_idx": "#000009", "text": "Mae\u2019r Gweinidog Iechyd hefyd wedi derbyn argymhellion y Corff Adolygu Meddygon a Deintyddion (DDRB) i gynyddu cyflogau 4.5% ar gyfer meddygon iau, ymgynghorwyr, meddygon teulu a deintyddion sy\u2019n cael eu cyflogi\u2019n uniongyrchol gan y byrddau iechyd."}, {"text_idx": "#000011", "text": "\u201cRydyn ni wedi ymrwymo i weithio mewn partneriaeth gymdeithasol a byddwn yn parhau i ddefnyddio ein strwythurau partneriaeth gymdeithasol gan ddod ag undebau llafur, cyflogwyr a\u2019r llywodraeth at ei gilydd i sicrhau\u2019r canlyniad gorau posibl o fewn y cyllid sydd ar gael i ni. Rwy\u2019 am ddiolch i undebau llafur a chyrff cynrychioliadol am roi o\u2019u hamser i gwrdd a\u0302 mi yr wythnos hon ac am y trafodaethau adeiladol a gawsom."}, {"text_idx": "#000012", "text": "Mae staff y GIG wedi gweithio\u2019n eithriadol o galed drwy gydol y pandemig i\u2019n diogelu ni i gyd ac maen nhw\u2019n parhau i ddarparu gwasanaeth anhygoel yn wyneb pwysau dwys."}, {"text_idx": "#000013", "text": "Rwy\u2019n gobeithio y bydd y dyfarniad cyflog hwn yn helpu i gydnabod eu gwaith caled, ond heb gyllid ychwanegol gan Lywodraeth y DU mae\u2019n anochel bod cyfyngiadau ar ba mor bell y gallwn fynd yng Nghymru. Rydyn ni\u2019n dal i bwyso arnyn nhw i drosglwyddo\u2019r cyllid llawn sydd ei angen ar gyfer codiadau cyflog teg i weithwyr y sector cyhoeddus."}, {"text_idx": "#000014", "text": "Rydyn ni i gyd yn wynebu argyfwng costau byw. Rydyn ni wedi strwythuro\u2019r dyfarniad cyflog hwn er mwyn i\u2019r staff ar y cyflogau isaf yn y Gwasanaeth Iechyd Gwladol weld y cynnydd mwyaf yn eu cyflog, sy\u2019n cyfateb i gynnydd cyflog o 10.8%, gan olygu mai\u2019r Cymru fydd y wlad sy\u2019n talu\u2019r cyflogau uchaf yn y Deyrnas Unedig i\u2019r staff yn y bandiau cyflog isaf yn y Gwasanaeth Iechyd.\u201d"}, {"text_idx": "#000015", "text": "Er nad yw o fewn cylch gwaith y Corff Adolygu Meddygon a Deintyddion, bydd meddygon arbenigedd ac arbenigol o dan gontract 2021 yn cael taliad untro o \u00a31,400 i gydnabod yr argyfwng costau byw na welwyd ei debyg o\u2019r blaen. Bydd meddygon arbenigedd o dan gontract 2008 yn derbyn cynnydd cyflog o 4.5%, ond bydd y rhai ar y raddfa gyflog uchaf o dan gontract 2008 yn cael taliad untro sy\u2019n cyfateb i 4.5%."}, {"text_idx": "#000016", "text": "Mae\u2019r cynnydd o 4.5% a argymhellir mewn cyflog ar gyfer ymarferwyr cyffredinol a deintyddion dan gontract yn amodol ar newidiadau cyffredinol i gontractau gan y Gwasanaethau Meddygol Cyffredinol a Deintyddol Cyffredinol ac mae trafodaethau\u2019n parhau."}, {"text_idx": "#000017", "text": "Mae\u2019r Gweinidog Iechyd wedi\u2019i gwneud yn glir y dylai staff sy\u2019n gweithio ym maes ymarfer cyffredinol, mewn timau deintyddol ac mewn fferyllfeydd cymunedol ledled Cymru gael cynnydd cyflog teg a chymesur."}, {"text_idx": "#000018", "text": "Llawfeddyg Abertawe yn rhoi\u2019r brif ran"}, {"text_idx": "#000019", "text": "Mae Bae Abertawe yn prysur ennill enw da am gynhyrchu\u2019r llawfeddygon llaw gorau o gwmpas. Mae\u2019r statws yn cael ei..."}]